لکٽيا

ديھ لکٽيا  سنڌ جي ضلعي قمبر شهداد ڪوٽ جي قمبر تعلقي جي ھڪ ديھ جو نالو آهي جيڪا ڪلر تپي ۾ واقع آهي.

تاريخ
بورڊ آف روينيو سنڌ جي رڪارڊ ۾ موجود 1881 کان 1957ع تائين واري ھن ديھ جي نقشي مطابق ھتي لاکٽين جو ڳوٺ، نئون ڳوٺ دڦر ۽ ڦٽل ڳوٺ دڦر واقع ھيا ھن ديھ ۾ ھاڻي ھن ديھ ۾ ڳوٺ لاکٽيا ۽ ڳوٺ دڦر اڃان تائين قائم آھن. پراڻي ڦٽل ڳوٺ دڦر جا نشان ختم ٿيل آھن. نئون ڳوٺ ھوت خان چانڊيو پڻ قائم ٿي چڪو آهي.

جاگرافي
ھن ديھ جي اتر ۾ ديھ محبت خان بليدي ۽ ديھ آچا، اوڀر ۾ ديھ ڪلر 1 ۽ ديھ ڪلر 2، اولھ ۾ ديھ کاھي مينھون ۽ ديھ ڊٻ مٺو ۽ ڏکڻ ۾ ديھ  چنڱڙو واقع آهن. ھن ديھ جي مڪمل روينيو سروي ٿيل آھي. ديھ مان قمبر غيبي ديرو روڊ گذرندڙ آھي. ديھ ڊگھ جو ھڪ وڏو حصو پڻ ھن ديھ ۾ واقع آهي.

آبادي

2017 جي آدمشماري مطابق ھن ديھ جي ڳوٺن جي ڪل آبادي 4,848 ھئي جيڪا 719  خاندانن تي مشتمل ھئي..

حوالا

زمرو:قنبر تعلقو
زمرو:سنڌ جا ڳوٺ
زمرو:قنبر تعلقي جون ديھون
زمرو:قمبر شهدادڪوٽ ضلعي جون ديھون